
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  16ης/23 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 118/2023
Στη Λευκάδα σήμερα στις 2 του μηνός Ιουνίου, του έτους 2023, ημέρα Παρασκευή και ώρα 17:00 ήρθε σε δημόσια, μεικτή (με τηλεδιάσκεψη μέσω εφαρμογής Webex & δια ζώσης στο Διοικητήριο-αίθουσα πολλαπλών χρήσεων), συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 καθώς και τις δ/ξεις του άρθρου 41 του Ν. 4954/22 & την υπ’ αρ. 375/39167/02-06-2022 Εγκύκλιο του ΥΠ.ΕΣ., ύστερα από την με αρ. πρωτ: 12670/29.5.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                            Παρόντες                                                                                Απόντες

	1
	Ρόκκος Στυλιανός (Πρόεδρος)
	φυσική παρουσία
	1
	Μαργέλη Μαρία 

	2
	Λύγδας Σπυρίδων
	τηλεδιάσκεψη
	2
	Κοντογιώργης Σπυρίδων

	3
	Βικέντιος Νικόλαος 
	φυσική παρουσία
	3
	Γιαννούτσος Χαράλαμπος 

	4
	Τυπάλδος Νικόλαος
	φυσική παρουσία
	4
	Χαλικιάς Ευάγγελος

	5
	Σολδάτος Χαρίλαος
	φυσική παρουσία
	5
	Γαζής Νικόλαος 

	6
	Αργυρός Νικόλαος 
	τηλεδιάσκεψη
	6
	Ζαβιτσάνος Πέτρος

	7
	Σολδάτος Θεόδωρος
	φυσική παρουσία
	7
	Λιβιτσάνος Ιωάννης

	8
	Ζουριδάκης Ευτύχιος 
	τηλεδιάσκεψη
	8
	

	9
	Σκληρός Φίλιππος 
	φυσική παρουσία
	9
	(οι οποίοι δεν συμμετείχαν, 

	10
	Γαζής Αναστάσιος 
	φυσική παρουσία
	10
	 αν και κλήθηκαν νόμιμα)

	11
	Σολδάτος Γεώργιος
	φυσική παρουσία
	11
	

	12
	Σαρανταένας Ιωάννης
	τηλεδιάσκεψη
	12
	

	13
	Αραβανή Χριστίνα
	τηλεδιάσκεψη
	13
	

	14
	Γιαννιώτης Παναγιώτης
	τηλεδιάσκεψη
	14
	

	15
	Δρακονταειδής Κων/νος
	τηλεδιάσκεψη
	15
	

	16
	Σέρβος Κων/νος
	φυσική παρουσία
	16
	

	17
	Περδικάρης Αθανάσιος
	τηλεδιάσκεψη
	17
	

	18
	Γληγόρης Χρήστος
	τηλεδιάσκεψη
	18
	

	19
	Γληγόρης Κων/νος
	φυσική παρουσία
	19
	

	20
	Λάζαρης Απόστολος
	φυσική παρουσία
	20
	

	21
	Βερροιώτης Ευάγγελος
	φυσική παρουσία
	21
	

	22
	Βεροιώτης Αλέξανδρος
	φυσική παρουσία
	22
	

	23
	Μελάς Γεράσιμος
	φυσική παρουσία
	23
	

	24
	Κονιδάρης Κων/νος
	φυσική παρουσία
	24
	

	25
	Κωνσταντινίδη Ρεκατσίνα Σεβαστή 
	φυσική παρουσία
	25
	

	26
	Τσιρογιάννης Γεώργιος
	φυσική παρουσία
	26
	

	27
	
	
	27
	

	28
	
	
	28
	

	29
	
	
	29
	

	30
	
	
	30
	

	31
	
	
	31
	

	32
	
	
	32
	

	33
	
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση, με φυσική παρουσία.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Οι Δ.Σ. Ζουριδάκης Ευτύχιος, Δρακονταειδής Κων/νος, Περδικάρης Αθανάσιος, Σέρβος Κων/νος, Τυπάλδος Νικόλαος και Γληγόρης Χρήστος, αποχώρησαν κατά την συζήτηση του 1ου θέματος της Η.Δ.

Η Δ.Σ. Κωνσταντινίδη Ρεκατσίνα Σεβαστή, αποχώρησε πριν την συζήτηση του 5ου θέματος της Η.Δ.

Ο Δ.Σ. Γληγόρης Κων/νος, αποχώρησε πριν την συζήτηση του 11ου θέματος της Η.Δ.

Ο Δ.Σ. Σολδάτος Θεόδωρος, αποχώρησε πριν την συζήτηση του 19ου θέματος της Η.Δ.

ΘΕΜΑ 2ο: Απόφαση Δ.Σ. για έγκριση σχεδίου προγραμματικής σύμβασης μεταξύ της Περιφέρειας Ιονίων Νήσων και του Δήμου Λευκάδας για την εγκατάσταση, συντήρηση και χρήση της βοηθητικής διάταξης SEATRAC για την πρόσβαση ΑμεΑ στις κοινόχρηστες παραλίες «Λίμνη» Λυγιάς και «Μικρό Γυαλό» Πόρου και «Γύρα» Λευκάδας, χωρικής αρμοδιότητας του Δήμου Λευκάδας.

                                              
Εισηγητής: Χαράλαμπος Καλός, Δήμαρχος

Ο Πρόεδρος του Δ.Σ. κ. Στυλιανός Ρόκκος, έδωσε τον λόγο στον Δήμαρχο κ. Χαράλαμπο Καλό,  ο οποίος εισηγούμενος το θέμα, έθεσε υπόψη των μελών του Δημ. Συμβουλίου, τα εξής:


«Προκειμένου να καταστεί δυνατή η  εγκατάσταση συστημάτων εξασφάλισης της πρόσβασης στη θάλασσα σε άτομα με ειδικές ανάγκες SEATRAC, κατά την περίοδο του καλοκαιριού, στις κοινόχρηστες παραλίες «Λίμνη» Λυγιάς «Μικρό Γυαλό» Πόρου και «Γύρα» Λευκάδας προϋπολογισμού 17.899,98€  από την Περιφέρεια Ιονίων Νήσων, λαμβάνοντας υπόψη το γεγονός ότι Κύριος του Έργου είναι ο Δήμος Λευκάδας, σύμφωνα με τις διατάξεις του άρθρου 100 του Ν. 3852/2010 (ΦΕΚ 87/Α/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει, απαιτείται να υπογραφεί Προγραμματική Σύμβαση με συμβαλλόμενα μέρη: την Περιφέρεια Ιονίων Νήσων και το Δήμο Λευκάδας.

Με την προτεινόμενη Προγραμματική Σύμβαση θα κατασκευαστούν εγκαταστάσεις και υποδομές σε δύο πολυσύχναστες παραλίες του Δήμου Λευκάδας για την ψυχαγωγία και την άθληση ατόμων με κινητικές αναπηρίες ή περιορισμένης κινητικότητας (ηλικιωμένοι, εγκυμονούσες γυναίκες, άτομα με μειωμένη όραση, κ.λπ.), συνεισφέροντας έτσι στην εξυπηρέτηση αλλά και την άρση της περιθωριοποίησής τους από το κοινωνικό σύνολο. 

Η ισχύς της Προγραμματικής Σύμβασης αρχίζει από την ημερομηνία υπογραφής της και λήγει στις 31-12-2023. Μπορεί δε να παραταθεί, εφόσον η ανάγκη ολοκλήρωσης της το απαιτήσει. 

Θέτω υπόψη σας το περιεχόμενο του σχεδίου της Προγραμματικής Σύμβασης στο οποίο φαίνονται  αναλυτικά οι  επιμέρους όροι. 

  Εισηγούμαι

1. Την έγκριση του σχεδίου της  Προγραμματικής Σύμβασης.

2. Την εξουσιοδότηση του Δημάρχου για την υπογραφή της σύμβασης και οποιοδήποτε έγγραφο απαιτηθεί

3. Τον ορισμό των εκπροσώπων του Δήμου Λευκάδας για την Κοινή Επιτροπή Παρακολούθησης και προτείνω τον Δήμαρχο κ. Χαράλαμπο Καλό, με αναπληρωτή του τον Αντιδήμαρχο κ. Λύγδα Σπυρίδωνα.» 

Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ

1. Την έγκριση του σχεδίου της  Προγραμματικής Σύμβασης ως εξής:
ΣΧΕΔΙΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

μεταξύ της Περιφέρειας Ιονίων Νήσων και του Δήμου Λευκάδας για την εγκατάσταση, συντήρηση και χρήση της βοηθητικής διάταξης SEATRAC για την πρόσβαση ΑμεΑ στις κοινόχρηστες παραλίες 
«Λιμνί» Λυγιάς,  « Μικρό Γυαλό» Πόρου και «Γύρα» Λευκάδας, χωρικής αρμοδιότητας του Δήμου Λευκάδας

Στην Κέρκυρα σήμερα την……/……/2023 οι παρακάτω Φορείς καλούμενοι στο εξής «ΣΥΜΒΑΛΛΟΜΕΝΟΙ»,

1) η Περιφέρεια Ιονίων Νήσων –Περιφερειακή Ενότητα Λευκάδας νόμιμα εκπροσωπούμενη από την Περιφερειάρχη κ.Ρόδη Κράτσα- Τσαγκαροπούλου, καλούμενη στο εξής «ΠΙΝ – Π.Ε. ΛΕΥΚΑΔΑΣ», και

2) ο Δήμος Λευκάδας νόμιμα εκπροσωπούμενος από τον Δήμαρχο κ. Χαράλαμπο Καλό, καλούμενος στο εξής «ΔΗΜΟΣ», και

έχοντας υπόψη:
1. Το Άρθρο 100 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (ΦΕΚ 87/Α’/7-6-2010) σύμφωνα με το οποίο επιτρέπεται η υπογραφή προγραμματικών συμβάσεων μεταξύ των αιρετών Περιφερειών και των Δήμων της χώρας, όπως αυτό έχει τροποποιηθεί και ισχύει μέχρι σήμερα.

2. Το Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις» (ΦΕΚ 112/Α’/2010).

3. Την ΚΥΑ 47458 ΕΞ/2020 «Καθορισμός όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης, υδάτινου στοιχείου θάλασσας, λιμνοθάλασσας, μεγάλων λιμνών και πλεύσιμων ποταμών» (ΦΕΚ 1864/Β/15.05.2020) σύμφωνα με την οποία η διαχείριση των κοινόχρηστων παραλιών ανήκει στους Δήμους.

4. Το Άρθρο 43 του Ν. 4688/2020 «Ειδικές μορφές τουρισμού, διατάξεις για την τουριστική ανάπτυξη και άλλες διατάξεις» (ΦΕΚ 101/Α/24.05.2020) με το οποίο τροποποιείται το Άρθρο 13Α του Ν. 2971/2001 «Αιγιαλός, παραλία και άλλες διατάξεις» (ΦΕΚ 285/Α/19.12.2001), σύμφωνα με το οποίο επιτρέπεται η παραχώρηση, άνευ ανταλλάγματος, τμημάτων του αιγιαλού και της παραλίας προς Ο.Τ.Α. Α’ βαθμού, ύστερα από αίτηση του οικείου Δήμου, για την εκτέλεση έργων επ’ αυτών, μη μονίμως πακτωμένων στο έδαφος, τα οποία διευκολύνουν αποκλειστικά την πρόσβαση ατόμων με ειδικές ανάγκες, ή επιβάλλονται για λόγους δημόσιας τάξης ή ασφάλειας του κοινού και επιβάλει ότι κάθε Ο.Τ.Α. Α’ βαθμού οφείλει να εξασφαλίζει την πρόσβαση σε άτομα με ειδικές ανάγκες σε τουλάχιστον μία παραλία της χωρικής του αρμοδιότητας
5. Την κοινωνική αναγκαιότητα για διασφάλιση της αυτόνομης πρόσβασης στη θάλασσα των ΑμεΑ στις κοινόχρηστες παραλίες που βρίσκονται στη χωρική αρμοδιότητα του ΔΗΜΟΥ
6. Το γεγονός ότι η ΠΙΝ – Π.Ε. ΛΕΥΚΑΔΑΣ διαθέτει στην ιδιοκτησία και κατοχή της βοηθητικές διατάξεις SEATRAC για την πρόσβαση ΑμεΑ στη θάλασσα, αλλά δεν αποτελεί ΟΤΑ Α’ Βαθμού ώστε να δικαιούται να υποβάλλει αίτημα προς την Κτηματική Υπηρεσία για παραχώρηση άνευ ανταλλάγματος, τμημάτων του αιγιαλού και της παραλίας για την εγκατάσταση των εν λόγω βοηθητικών διατάξεων σύμφωνα με το Ν. 2971/2001 (ΦΕΚ 285/Α/19.12.2001), όπως έχει τροποποιηθεί και ισχύει.

7. Το γεγονός ότι ο ΔΗΜΟΣ δεν διαθέτει στην ιδιοκτησία του βοηθητικές διατάξεις SEATRAC για την πρόσβαση ΑμεΑ, στη θάλασσα, αλλά αποτελεί ΟΤΑ Α’ Βαθμού και δικαιούται να υποβάλλει αίτημα προς την Κτηματική Υπηρεσία για παραχώρηση άνευ ανταλλάγματος, τμημάτων του αιγιαλού και της παραλίας για την εγκατάσταση των εν λόγω βοηθητικών διατάξεων σύμφωνα με το Ν. 2971/2001 (ΦΕΚ 285/Α/19.12.2001), όπως έχει τροποποιηθεί και ισχύει.

8. Το γεγονός ότι από την συνεργασία αυτή θα προκύψει η βέλτιστη από κοινού αξιοποίηση των βοηθητικών διατάξεων SEATRAC για την πρόσβαση ΑμεΑ, ιδιοκτησίας και κατοχής της ΠΙΝ – Π.Ε. ΛΕΥΚΑΔΑΣ, σε παραλίες χωρικής αρμοδιότητας του ΔΗΜΟΥ.

9. Το γεγονός ότι από την συνεργασία αυτή θα ικανοποιηθεί η απαίτηση του Ν. 2971/2001 (ΦΕΚ 285/Α/19.12.2001), όπως έχει τροποποιηθεί και ισχύει, για εξασφάλιση της πρόσβασης σε άτομα με ειδικές ανάγκες σε τουλάχιστον μία παραλία της χωρικής αρμοδιότητας του ΔΗΜΟΥ.

10. Την με αριθμ. 226-38/28-12-2022 απόφαση του Περιφερειακού Συμβουλίου Ιονίων Νήσων για την κατανομή των Προβλεπόμενων Πιστώσεων Κ.Α.Π. 2023 στις Περιφερειακές Ενότητες και την έγκριση του Προσχεδίου του Ετησίου Προγράμματος Δράσης 2023 της Περιφέρειας Ιονίων Νήσων.
11. Την με αριθμ. 227-38/28-12-2022 απόφαση του Περιφερειακού Συμβουλίου Ιονίων Νήσων για την έγκριση του Προϋπολογισμού της Περιφέρειας Ιονίων Νήσων Οικονομικού Έτους 2023 και του Ολοκληρωμένου Πλαισίου Δράσης της Περιφέρειας Ιονίων Νήσων που περιλαμβάνει: α) τον Προϋπολογισμό της Περιφέρειας Ιονίων Νήσων οικονομικού έτους 2023 και β) τον Πίνακα Στοχοθεσίας της Περιφέρειας Ιονίων Νήσων για το έτος 2023.

12. Την με αριθμ. 1136/08-05-2023απόφαση ανάληψης υποχρέωσης της ΠΙΝ – Π.Ε. ΛΕΥΚΑΔΑΣ για την συντήρηση, επανεγκατάσταση κατά τη θερινή περίοδο και την απεγκατάσταση μετά το πέρας της θερινής περιόδου μίας (1)βοηθητικής διάταξης SEATRAC.
13. Την με αριθμ. 1137/08-05-2023 απόφαση ανάληψης υποχρέωσης της ΠΙΝ – Π.Ε. ΛΕΥΚΑΔΑΣγια την ετήσια μίσθωση τριών (3) βοηθητικών διατάξεων SEATRAC.

14. Την υπ’ αριθμ. …………… απόφαση του Περιφερειακού Συμβουλίου Ιονίων Νήσων που ενέκρινε το σχέδιο της παρούσας.

15. Την υπ’ αριθμ. …………… απόφαση του Δημοτικού Συμβουλίου Λευκάδας που ενέκρινε το σχέδιο της παρούσας.

συμφώνησαν στη σύναψη της παρούσας Προγραμματικής Σύμβασης όπως αυτή αναλυτικά αναπτύσσεται παρακάτω και μέσα από την οποία καθορίζεται το βασικόπλαίσιο συνεργασίας των συμβαλλομένων μερών, προσδιορίζονται τα μέσα, οι τρόποι και οιδιαδικασίες υλοποίησης της συμβάσεως αυτής.
Περιεχόμενα Σύμβασης
Άρθρο 1ο: Αντικείμενο – Σκοπός της Σύμβασης
Άρθρο 2ο: Χρονική διάρκεια ισχύος της Σύμβασης
Άρθρο 3ο: Υποχρεώσεις – Δικαιώματα των συμβαλλομένων -
Άρθρο 4ο: Ποσά και πόροιχρηματοδότησης
Άρθρο 5ο: Όργανο Παρακολούθησης
Άρθρο 6ο: Διαιτησία
Άρθρο 7ο: Τροποποίηση – Επέκταση της Σύμβασης
Άρθρο 8ο: Αντισυμβατική Συμπεριφορά

ΠΑΡΑΡΤΗΜΑ Ι:
Απεικόνιση θέσης SEATRAC παραλίας «Λιμνί» Λυγιάς σε ορθοφωτοχάρτη ΚΤΗΜΑΤΟΛΟΓΙΟΥ
ΠΑΡΑΡΤΗΜΑ IΙ:
Απεικόνιση θέσης SEATRAC παραλίας «Μικρός Γυαλός» Πόρου σε ορθοφωτοχάρτη ΚΤΗΜΑΤΟΛΟΓΙΟΥ
ΠΑΡΑΡΤΗΜΑ IΙΙ:
Απεικόνιση θέσης SEATRAC παραλίας «Γύρα» Λευκάδας σε ορθοφωτοχάρτη ΚΤΗΜΑΤΟΛΟΓΙΟΥ
ΠΑΡΑΡΤΗΜΑ ΙV: 
Τεχνική περιγραφή βοηθητικής διάταξης SEATRAC
ΑΡΘΡΟ 1ο
Αντικείμενο – Σκοπός της Σύμβασης
Η ΠΙΝ – Π.Ε. ΛΕΥΚΑΔΑΣ και ο ΔΗΜΟΣσυνάπτουν μεταξύ τους την παρούσα Προγραμματική Σύμβαση, αντικείμενο της οποίας, αποτελεί η εγκατάσταση από την ΠΙΝ – Π.Ε. ΛΕΥΚΑΔΑΣσυστημάτων εξασφάλισης της πρόσβασης στη θάλασσα σε άτομα με ειδικές ανάγκες SEATRAC,κατά την περίοδο του καλοκαιριού, ιδιοκτησίας και κατοχής της, στις κοινόχρηστες παραλίες στην χωρική αρμοδιότητα του ΔΗΜΟΥ: «Λιμνί» Λυγιάς,«Μικρό Γυαλό» Πόρου και «Γύρα» Λευκάδας.

Συγκεκριμένα, η ΠΙΝ – Π.Ε. ΛΕΥΚΑΔΑΣ έχει ήδη στην κυριότητά της μία βοηθητική διάταξη SEATRAC, την οποία πρόκειται να τοποθετήσει εποχικά στην παραλία «Λιμνί» Λυγιάς, και επιπλέον, πρόκειται να μισθώσει ετήσια δύο (2) ακόμα βοηθητικές διατάξειςSEATRAC, τις οποίες πρόκειται να τοποθετήσει εποχικά στις παραλίες«Μικρός Γυαλός» Πόρου και «Γύρα» Λευκάδας.

Σκοπός της παρούσας Σύμβασης είναι η συνεργασία για τη βέλτιστη και αποτελεσματικότερη αξιοποίηση, κατά την θερινή περίοδο,των βοηθητικών διατάξεων SEATRAC ιδιοκτησίας και κατοχήςτης ΠΙΝ – Π.Ε. ΛΕΥΚΑΔΑΣ, ώστε αφενός να εξυπηρετούνται άρτια τα ΑμεΑγια την αυτόνομη πρόσβασή τους στις κοινόχρηστες παραλίες χωρικής αρμοδιότητας του ΔΗΜΟΥ(ως ανωτέρω)και αφετέρου οι παραλίες αυτές να αποτελέσουν πόλο έλξης και σταθερό σημείο επιλογής για άτομα με περιορισμένη κινητικότητα ή αναπηρία (ΑμεΑ, ηλικιωμένοι, κλπ.), είτε είναι κάτοικοι είτε επισκέπτες του νησιού
ΑΡΘΡΟ 2ο
Χρονική διάρκεια ισχύος της Σύμβασης
Ως ημερομηνία έναρξης της παρούσας Προγραμματικής Σύμβασης ορίζεται η ημερομηνία υπογραφής αυτής και ημερομηνία λήξης η 31/12/2023.
ΑΡΘΡΟ 3ο
Δικαιώματα & Υποχρεώσεις των Συμβαλλόμενων
Οι ΣΥΜΒΑΛΛΟΜΕΝΟΙγια την εξυπηρέτηση των σκοπών της παρούσας σύμβασης, όπως περιγράφονται στο άρθρο 1, και την τήρηση του σχετικού χρονοδιαγράμματος, όπως περιγράφεται στο άρθρο 3, αναλαμβάνουν τις παρακάτω υποχρεώσεις και έχουν τα παρακάτωδικαιώματα:
3.1. Ο κάθε ένας ΣΥΜΒΑΛΛΟΜΕΝΟΣ αναλαμβάνει:
i. Να διαθέσει κατά περίπτωση και ανάλογα με τις ανάγκες τις υπηρεσίες του και το απαραίτητο ανθρώπινο δυναμικό και τεχνικά μέσα / εξοπλισμό, παράλληλα με τα υπηρεσιακά τους καθήκοντα.
ii. Να διευκολύνει με κάθε τρόπο το προσωπικό που θα απασχοληθεί για την υλοποίηση της παρούσας σύμβασης.
iii. Να παρέχει στον άλλον ΣΥΜΒΑΛΛΟΜΕΝΟ τις αναγκαίες πληροφορίες και μελέτες που έχει στην διάθεση του για την εξυπηρέτηση του σκοπού της σύμβασης.
iv. Να παρέχει έγκαιρα στον άλλον ΣΥΜΒΑΛΛΟΜΕΝΟ κάθε αναγκαία πληροφορία σχετικά με οργανωτικές και διοικητικές αλλαγές που επηρεάζουν την υλοποίηση της παρούσας σύμβασης.
v. Να συνεργάζεται με τον άλλο ΣΥΜΒΑΛΛΟΜΕΝΟ για την «προβολή» του έργου σε περίπτωση που αυτό απαιτηθεί ή κριθεί αναγκαίο.
vi. Να συμμετέχει στην Επιτροπή Παρακολούθησης της Σύμβασης.
3.2 Η ΠΙΝ – Π.Ε. ΛΕΥΚΑΔΑΣ επιπλέον αναλαμβάνει:
i. Κατά την έναρξη της Τουριστικής Περιόδου του έτους ισχύος της παρούσας, τη μεταφορά και εγκατάσταση, το ταχύτερο δυνατό, των βοηθητικών διατάξεων SEATRAC, ιδιοκτησίας και κατοχής της, στις κοινόχρηστες παραλίες χωρικής αρμοδιότητας του ΔΗΜΟΥγια τις οποίες έχει υπάρξει αδειοδότηση.

ii. Κατά την Τουριστική Περίοδο του έτους ισχύος της παρούσας, τη συντήρηση και καλή λειτουργία των εγκατεστημένων βοηθητικών διατάξεων SEATRAC, ιδιοκτησίας και κατοχής της.

iii. Κατά τη λήξη της Τουριστικής Περιόδου του έτους ισχύος της παρούσας, την απεγκατάσταση από τις κοινόχρηστες παραλίες των βοηθητικών διατάξεων SEATRAC, ιδιοκτησίας και κατοχής της, και την μεταφορά και φύλαξη τους κατά τη χειμερινή περίοδο.

3.3 Ο ΔΗΜΟΣεπιπλέον αναλαμβάνει:
i. Πριν την έναρξη της Τουριστικής Περιόδου του έτους ισχύος της παρούσας, την έγκαιρη, διασφάλιση όλων των απαραίτητων αδειοδοτήσεων / εγκρίσεων τρίτων αρχών (Κτηματική Υπηρεσία, κλπ.) για την εποχιακή εγκατάσταση των βοηθητικών διατάξεων SEATRAC, ιδιοκτησίας και κατοχής της ΠΙΝ – Π.Ε. ΛΕΥΚΑΔΑΣ, στις κοινόχρηστες παραλίες, χωρικής αρμοδιότητάς του.
ii. Πριν την έναρξη της Τουριστικής Περιόδου του έτους ισχύος της παρούσας, να διαμορφώσει το χώρο μέχρι το σημείο που θα εγκατασταθούν οι βοηθητικές διατάξεις SEATRAC όπως υπάρχει ελεύθερη και απρόσκοπτη πρόσβαση των ΑμεΑ (συμπεριλαμβανομένης της στάθμευσης του οχήματος των ΑμεΑ).
iii. Κατά τη διάρκεια της Τουριστικής Περιόδου του έτους ισχύος της παρούσας, να επιτηρεί και να διασφαλίζει την ελεύθερη και απρόσκοπτη πρόσβαση των ΑμεΑ μέχρι το σημείο που έχουν εγκατασταθεί οι βοηθητικές διατάξεις SEATRAC (συμπεριλαμβανομένης της στάθμευσης του οχήματος των ΑμεΑ)
iv. Να τηρεί τις προϋποθέσεις που θέτουν τρίτες αρχές για την τοποθέτηση και χρήση των βοηθητικών διατάξεων SEATRAC, όπως καταγράφονται στις σχετικές αδειοδοτήσεις.
v. Σε κάθε περίπτωση που διαπιστώνει βανδαλισμούς, φθορές ή αυθαίρετες επεμβάσεις επί των βοηθητικών διατάξεων SEATRAC, να ενημερώνει άμεσα την ΠΙΝ – Π.Ε. ΛΕΥΚΑΔΑΣ προκειμένου να φροντίσει για τη λήψη των κατάλληλων μέτρων (απενεργοποίηση, επισκευή, κλπ.)

ΑΡΘΡΟ 4ο
Ποσά και Πόροι Χρηματοδότησης
4.1 Ο συνολικός προϋπολογισμός για την εκτέλεση του Αντικειμένου - Σκοπού της παρούσας προγραμματικής σύβασης, δύναται να ανέρχεται στο ποσό των 14.435,47 € + 3.464,51 € (ΦΠΑ 24%) = 17.899,98€, και αναλύεται ως εξής:

i. Για την εποχιακή τοποθέτηση μίας (1) βοηθητικής διάταξης SEATRAC, που έχει στην ιδιοκτησία της η ΠΙΝ – Π.Ε. ΛΕΥΚΑΔΑΣ, στην παραλία «Λιμνί» Λυγιάς, έως το ποσό των 2983,87 € + 716,13 € (ΦΠΑ 24%) = 3.700,00 €.
ii. Για την εποχιακή τοποθέτηση δύο (2) βοηθητικών διατάξεωνSEATRAC, που θα εκμισθώσει η ΠΙΝ – Π.Ε. ΛΕΥΚΑΔΑΣ,στις παραλίες«Μικρός Γυαλός» Πόρου και «Γύρα» Λευκάδας, έως το ποσό των 2 x [5.725,80 € + 1.374,19 € (ΦΠΑ 24%)] = 2 x 7.099,99 € = 14.199,98 €.
4.2Το σύνολο της χρηματοδότησης θα καλυφθεί από πόρους της ΠΙΝ – Π.Ε. ΛΕΥΚΑΔΑΣ, από τον Φορέα 02071 και ΚΑΕ 989902023003001.

4.3Συμφωνείται ρητά ότι η ΠΙΝ – Π.Ε. ΛΕΥΚΑΔΑΣ δεν αναλαμβάνει ουδεμία άλλη υποχρέωση πέραν του ανωτέρω συμφωνηθέντος συνολικού ποσού.
ΑΡΘΡΟ 5ο
Όργανο Παρακολούθησης
     Για την όσο το δυνατόν καλύτερη συνεργασία μεταξύ των  συμβαλλομένων μερών, την υλοποίηση των στόχων της Προγραμματικής Σύμβασης και σύμφωνα με τις διατάξεις του άρθρου 100 του ν. 3852/2010, συγκροτείται Επιτροπή Παρακολούθησης που αποτελείται από τους εξής:

· Πρόεδρος ο Αντιπεριφερειάρχης της Περιφερειακής Ενότητας Λευκάδας με το Νόμιμο αναπληρωτή του. 

· Ένα (1) μέλος προερχόμενο από την Περιφερειακή Ενότητα Λευκάδας με τον Νόμιμο αναπληρωτή του που δύναται να είναι και υπηρεσιακός παράγοντας.

· Ένα (1) μέλος προερχόμενο από τον Δήμο Λευκάδας με τον νόμιμο αναπληρωτή του.

     Χρέη Γραμματέα θα εκτελεί υπάλληλος που θα ορίσει η Περιφερειακή Ενότητα Λευκάδας.

Η επιτροπή παρακολουθεί την πορεία υλοποίησης του έργου και των όρων της παρούσας σύμβασης. Παρεμβαίνει για την επίλυση κάθε διαφοράς που προκύπτει από την εφαρμογή των όρων της διατηρώντας το δικαίωμα να τους ερμηνεύει και να τους αποσαφηνίζει. Επίσης, έχει το δικαίωμα να δώσει συγκεκριμένες κατευθύνσεις και οδηγίες 

     Η Επιτροπή συγκαλείται με πρόσκληση του προέδρου.

     Η Επιτροπή βρίσκεται σε απαρτία όταν είναι παρόντα τα δύο τουλάχιστον από τα μέλη της.  

    Οι αποφάσεις της Επιτροπής διατυπώνονται σε πρακτικά και υπογράφονται απ’ όλα τα μέλη και τον Γραμματέα.

     Τα πρακτικά των συνεδριάσεων της Επιτροπής τηρούνται και φυλάσσονται στην Περιφερειακή Ενότητα Λευκάδας.

     Τα μέλη της επιτροπής δεν αμείβονται για το παραπάνω έργο τους. 

Έργο της Επιτροπής, η οποία θα αποτελεί Φορέα Επίβλεψης, θα είναι:
· η εποπτεία για την ορθή εφαρμογή των συμφωνηθέντων αλλά και η παρακολούθηση της πορείας υλοποίησης,
· η ρύθμιση λεπτομερειών και διαδικαστικών θεμάτων που τυχόν θα προκύψουν κατά την εφαρμογή των όρων της συμβάσεως 
· τροποποίηση του χρονοδιαγράμματος των επί μέρους εργασιών
· η επίλυση προβλημάτων που ενδεχομένως θα προκύψουν από την ερμηνεία και την εφαρμογή της.
· η εισήγηση για την παράταση της παρούσας.
Άρθρο 6ο
Διαιτησία
Κάθε διαφορά μεταξύ των συμβαλλομένων, που δεν μπορεί να διευθετηθεί από την Επιτροπή Παρακολούθησης, θα λύνεται με διαιτησία σύμφωνα με τις διατάξεις του άρθρου 867 του Κώδικα Πολιτικής Δικονομίας. Τα συμβαλλόμενα μέρη συμφωνούν να οριστεί ως διαιτητής ο Πρόεδρος Πρωτοδικών Λευκάδας.

Άρθρο 7ο
Τροποποίηση – Επέκταση της Σύμβασης
Τροποποίηση ή και επέκταση της παρούσης Προγραμματικής Σύμβασης επιτρέπεται μόνο κατόπιν έγγραφης ομόφωνης πρότασης της Επιτροπής Παρακολούθησης και εγκρίνεται με απόφαση των αρμόδιων συλλογικών οργάνων των συμβαλλόμενων μερών.

Άρθρο 8ο
Αντισυμβατική Συμπεριφορά
Η παράβαση οποιουδήποτε από τους όρους της παρούσας Σύμβασης, που θεωρούνται όλοι σημαντικοί ή η παράβαση των διατάξεων του Νόμου της καλής πίστης και των άλλων συναλλακτικών ηθών από οποιαδήποτε από τα συμβαλλόμενα μέρη, παρέχει στα άλλα το δικαίωμα να καταγγείλουν τη σύμβαση ή και να αξιώσουν κάθε θετική ή αποθεματική ζημιά τους.
Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώσθηκε η σύμβαση αυτή, υπογράφεται σε τέσσερα (4) αντίτυπα και πήρε κάθε συμβαλλόμενο μέρος από δύο αντίτυπα. 
ΟΙ ΣΥΜΒΑΛΛΟΜΕΝΟΙ

Η ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ
ΟΔΗΜΑΡΧΟΣ ΛΕΥΚΑΔΑΣ

ΡΟΔΗ ΚΡΑΤΣΑ- ΤΣΑΓΚΑΡΟΠΟΥΛΟΥ
ΧΑΡΑΛΑΜΠΟΣ ΚΑΛΟΣ

ΠΑΡΑΡΤΗΜΑ Ι

Απεικόνιση θέσης SEATRAC παραλίας «Λιμνί» Λυγιάς σε ορθοφωτοχάρτη ΚΤΗΜΑΤΟΛΟΓΙΟΥ

ΠΑΡΑΡΤΗΜΑ IΙ

Απεικόνιση θέσης SEATRAC παραλίας «Μικρός Γυαλός» Πόρου σε ορθοφωτοχάρτη ΚΤΗΜΑΤΟΛΟΓΙΟΥ

ΠΑΡΑΡΤΗΜΑ IΙΙ

Απεικόνιση θέσης SEATRAC παραλίας «Γύρα» Λευκάδας σε ορθοφωτοχάρτη ΚΤΗΜΑΤΟΛΟΓΙΟΥ

ΠΑΡΑΡΤΗΜΑ ΙV
Τεχνική περιγραφή βοηθητικής διάταξης SEATRAC
Το SEATRAC είναι μη-μόνιμη αυτόνομη συσκευή που παρέχει τη δυνατότητα σε ΑμεΑ, άτομα με κινητικά προβλήματα, ηλικιωμένους, εγκυμονούσες, εμποδιζόμενα άτομα, κλπ. να μπαίνουν και να βγαίνουν από τη θάλασσα αυτόνομα, χωρίς τη βοήθεια συνοδού ατόμου.

Η αλυσίδα προσβασιμότητας, εκτός της συσκευής SETRAC συμπληρώνεται και απόμη μόνιμο, ξύλινο, συναρμολογούμενο διάδρομο από το χώρο στάθμευσης ΑμεΑ της παραλίας έως τη συσκευή.

I.1 Η συσκευή SETRAC

Η συσκευή SEATRAC είναι ενεργειακά αυτόνομη και αποτελείται από σιδηροτροχιά η οποία έχει ως αρχή της το πλησιέστερο σημείο της ακτής, όπου μπορεί να έχει πρόσβαση ένας χρήστης αναπηρικού αμαξιδίου. Ως τέλος της σιδηροτροχιάς θεωρείται το σημείο εκείνο μέσα στη θάλασσα όπου ο πυθμένας έχει βάθος περίπου 80 εκ. κατά τη φάση ηρεμίας.

[image: image5.png]



Στην αρχή της σιδηροτροχιάς υπάρχει δομή τύπου πύργου, η οποία υποστηρίζει το φωτοβολταϊκό πάνελ που είναι απαραίτητο για την ενεργειακή αυτονομία της συσκευής. Επιπλέον, στη βάση του πύργου υπάρχει κλειστός χώρος όπου είναι εγκατεστημένος ο ηλεκτρομηχανικός εξοπλισμός κίνησης καθώς και το ηλεκτρονικό σύστημα ελέγχου της συσκευής. 

Στο τέλος της σιδηροτροχιάς, μέσα στη θάλασσα, τοποθετείται κατασκευή με διπλή χειρολαβή και κατάλληλα διαμορφωμένη βάση, επί της οποίας καταλήγει η σιδηροτροχιά και η οποία εξυπηρετεί τους χρήστες κατά την είσοδό τους στο νερό. 

Κατά μήκος της τροχιάς κινείται κατάλληλα διαμορφωμένο φορείο με κάθισμα που μετακινεί τα άτομα με αναπηρία από την παραλία μέσα στη θάλασσα. 

Η συσκευή είναι εξ’ ολοκλήρου κατασκευασμένη από ανοξείδωτο χάλυβα.

I.2 Διάδρομος

Προκειμένου η συσκευή SEARAC να είναι προσβάσιμη από τα εξυπηρετούμενα άτομα ενδέχεται να απαιτείται να τοποθετηθεί και ένας μη-μόνιμος, ξύλινος, συναρμολογούμενος διάδρομος, πλάτους 1,5 μ., από το χώρο στάθμευσης της παραλίας έως τη συσκευή SEATRAC, μήκους περί τα 20-25 μέτρων.

2.  Την εξουσιοδότηση του Δημάρχου για την υπογραφή της σύμβασης και οποιοδήποτε έγγραφο απαιτηθεί.
3.  Ορίζει ως εκπρόσωπο του Δήμου για την Κοινή Επιτροπή Παρακολούθησης, τον Δήμαρχο κ. Χαράλαμπο Καλό, με αναπληρωτή του τον Αντιδήμαρχο κ. Σπυρίδωνα Λύγδα. 

            Η απόφαση αυτή πήρε αρ. 118/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

